钦定古今图书集成/方舆汇编/职方典/第1448卷 > 太平府古迹考 通志
## 钦定古今图书集成/方舆汇编/职方典/第1448卷 > 太平府古迹考 通志

本府

黄巢故城　，在府东二里。四山环匝，皆石壁峭立。中凿石为门，下阚江流，真天险也。黄巢兵败南奔，常屯驻于此。

太平路旧治　在府东一百里。明正德十九年，黄英衍议，始迁路治于此，遗址尚存。

“伏波铜鼓　” 在城隍庙。相传马援所置。

古铜钟　，上纪乾和四年辛亥铸于东禅院。今考《两汉纪年》，只有“健和” ，无乾和，岂乾健二字，古人通用之耶？

银窖山　在府城东五十里。半山间有石峒，深入外，甃塞完密，相传为黄巢藏金处。

钟楼　旧在安远街南，明正德十六年，知府邓炳改建于府治之左，炳自记。

养利州

上州　通域　“弄豆　” 俱旧治，有《石磉》遗址。旧学　在城外北二里，万历二十七年，迁入城中。

悬崖仙杖　在州治南五里。其山峭绝壁立，无人迹可到，中间横出，一杖长寻馀。相传经数十代，迄今不朽。赵天益诗云：“峭壁孤危丛树空，何仙遗杖挂崖中。云烟静处堪栖鹤，风雨来时欲化龙。远影独横秋正老，高标微映日初曈。若逢太乙持将去，应继当年照阁红。”

《养山叠翠　》在治西三十里。峰头错列，独高诸峦。赵天益诗云：“一望嵯峨入碧端，青青秀色雾云盘。障边十里浑无缺，更孕灵精作大观。” 《利水流清　》在州治西。绕城而流，即通利江。赵天益诗云：“潆洄条带欲朝宗，远历诸峦百涧通。莫道秋来空贮月，桃花春浪起蛟龙。”

散花仙岛　在州治西三十里。其岭广阔，多花木。赵天益诗云：“仙人归去杳无期，最恨当年没识知。花散尽埋幽径里，至今空见草离离。” 武阳灵坛　在州治东三里。孤峰独立，四面水绕。山下有雷坛，遇旱祷之辄应。赵天益诗云：“擎天一柱拥边州，气蹙东隅势自遒。白兔峰头云并郁，绿萝阴下水频流。障回夕照移千壑” ，春泻嬴波沃万畴。自有巨灵能作惠，不教《寒地》泣无秋。

金印奇峰　在州治西二十里。平地突起孤峰，状如金印。岩内空阔，玲珑穿透，可备游观。知州许时谦诗云：“一颗原从化鹤来，俨然造物为谁开。紫泥色带花中露，丹篆文留石上苔。应助伯仁金系肘，更催郭隗马登台。山灵已改前头事，会看风云接汉才。” 又锺裔诗云：“满目奇峰万壑妍，浑成金印最超然。但教永镇边” 城在，安用累累肘后悬。

观音峭　：在治东三里。贡生袁必登诗云：“头头皆是道，乐处更为天。岁去松常老，春来花正妍。自有参元镜，何须觅坐禅。东林能悟偈，恍在虎溪前。”

弄月镜　在州治东三里，附观音岩之右。高数丈馀，上平下圆，可坐数十人。三月内士女常登之。张琴有诗云：“宝鉴何年掷碧坡，幻成一片石嵯峨。不教美女临红粉，惟许高人待素娥。两水合围烟袅娜，万山遥影树婆娑。醉昏尤爱归来路，长带钟声过薜萝。”

《无怀古石　》：在州治。江村离城十五里，孤峰如笋，石中空阔幽静。

萃绿台　在城外西。知州许时谦建，今废址犹存。《诗》云：“吏事边城少，探幽得自吟。构亭依古岸，伴客憩浓阴。金印山隆座，龙英水绕林。溪声风里细，日夜有鸣琴。”

观鱼亭　在城外西。知州许时谦建，今废址犹存。《诗》云：“地偏心愈远，临眺在幽遐。石白非关雪，云深不碍花。残题惟落日，感事总朝华。鱼乐安知我，秋风自忆家。”

“簪花” 亭　在城东门外，今废。

接官亭　在治南五里，今废。

左州

金山雨霁　在州治西北里许。平地突出二石，壁立数仞，高峰错峙，怪石横列。前有通幽小岩峒，迂回，天日不蔽，远望之真若画图。知州邓体静始辟一峒天，镌“金山” 字于岩之阳，构亭于上。又砌石通路，以便登眺。逾铁桥，入石门，乃达亭所。后有流霞诸峰最高，登之则八表在目，双青独秀，诸峰环拱，雨过绿林，黛石点染，允为奇观。今则无亭，止有观音殿上下二间。

《银瓮晴霞　》在新村南山，临长江，削壁绚彩，如人马旌旗之状，晴霞掩映，仿佛仙境，江山胜景。

《云岩旷遇　》在城西南二十里落城村。四面平畴，一峰拥峙。有石岩二层，虚明高朗。峒门五所，多云物花彩之象。小峒有白石卧窝一座，岩高远眺，真奇观也。每岁春三月三日，四处乡男妇游玩于此，列坐田塍歌唱土音往返酬答，声动原野，至暮各还。

博感奇观　在咘亮村，离州城东南八里。一水中流，奇石峙列，曲水环绕，约有一里许，旁通山岩，皆可游览。

南潭壁影　，离州二里。高山联络，平地一石擎起，若龙头然。石下涌出源泉，四时不竭。

桥江注润　在州前。发源自陀陵三清山，合诸水流经龙、光二村，环绕州治而南，至逐渌复转而北，又南流入于江左。州岁藉为利，所经诸村粮田皆其灌溉。

《松岭游歌　》：即墨山岩，在州治南五里，中虚可容百人，曲折盘旋，巧致可观。每岁春三月三日，左人男妇各具酒馔，相聚于茅陂，唱歌和答，声动原野，至暮方还。

岩淋龙伏　在模村，入岩十步即幽暗，古传“内有野龙潜伏。”

万承州

《香寿灵泉　》在香寿山。半山一泉，宽深三尺，水味清甘，汲之不尽，不汲亦不溢。古有飞来香炉一座，因设寺焉。

华峰瑞沼　在州治右二里。水自洞出，流贯二莲池，山光水朗，其形如画。署有亭台，古传常结双莲。至今入夏，新荷冉冉，红白争奇，乃古今之瑞云。

云门紫洞　，在州前五里，有一石洞，外嶙峋，内开敞，云形绕结，仰看不厌。洞门北广南狭，为来往孔道。

星潭穿壁　在州北六里许，接连九潭，潭圆如星，汇流山麓，穿山而出，水清涟漪，为鳞介聚处，渔歌不绝。

翠壁潮泉　在州东二十里。山环绕翠，一峰居中，下一泉，宽深四尺馀，涨涝不流，亢旱不干。其水日或三潮、五潮、小潮、大潮，贯流一方田里。前有莲池，后有花果，中立亭台，为景中之绝胜者。《神湖遗迹　》在州治东五十里。古传一牛入村，村人杀而食之，惟一老妪不食，悬之门外。是夜风雨大作，村忽陷成湖，独留老妪之屋，一小路登岸，至今遗迹尚存或三五年。其湖自干成隙而下，有啐水声，长一十馀里，宽数里。此方难置田地枕隆安县界，即古廪塘。

太平府并所属州县陵墓俱无考。